CELEX: C2007/283/41
Language: da
Date: 2007-11-24 00:00:00
Title: Sag C-444/07: Anmodning om præjudiciel afgørelse indgivet af Sąd Rejonowy Gdańsk — Pólnoc w Gdańsku (Polen) den 27. september 2007 — MG Probud Gdynia Sp. z o.o., Gdingen mod Hauptzollamt Saarbrücken

24.11.2007   
            
            
               DA
            
            
               Den Europæiske Unions Tidende
            
            
               C 283/23
            
         Anmodning om præjudiciel afgørelse indgivet af Sąd Rejonowy Gdańsk — Pólnoc w Gdańsku (Polen) den 27. september 2007 — MG Probud Gdynia Sp. z o.o., Gdingen mod Hauptzollamt Saarbrücken
   (Sag C-444/07)
   (2007/C 283/41)
   Processprog: polsk
   Den forelæggende ret
   Sąd Rejonowy Gdańsk — Pólnoc w Gdańsku
   Parter i hovedsagen
   
      Sagsøger: MG Probud Gdynia Sp. z o.o., Gdingen
   
      Sagsøgt: Hauptzollamt Saarbrücken
   Præjudicielle spørgsmål
   
               1)
            
            
               Er de nationale myndigheder i en medlemsstat berettiget til at foretage udlæg i en bankkonto, der tilhører en virksomhed, efter at der i en anden medlemsstat er indledt insolvensbehandling vedrørende denne virksomhed (hvorved skyldneren mister rådigheden over sine aktiver), og derved handle i modstrid med lovgivningen i den medlemsstat, på hvis område insolvensbehandlingen er indledt (artikel 4 i Rådets forordning (EF) nr. 1346/2000 af 29. maj 2000 om konkurs (1)), når betingelserne for anvendelse af denne forordnings artikel 5 og 10 ikke finder anvendelse på insolvensbehandlingen, fordi kravene i artikel 3, 4, 16, 17 og 25, dvs. bestemmelserne om international kompetence for retterne i den medlemsstat, hvor insolvensbehandlingen er indledt, den lovgivning, der finder anvendelse, samt betingelserne og virkningen af anerkendelsen af insolvensbehandlingen, ikke er opfyldt?
            
         
               2)
            
            
               Henset til artikel 25 i Rådets forordning (EF) nr. 1346/2000 af 29. maj 2000 om konkurs, kan myndighederne i en medlemsstat, hvor der ikke er indledt nogen sekundær insolvensbehandling, og som i henhold til artikel 16 skal anerkende insolvensbehandlingen, nægte at anerkende de afgørelser, der er truffet med henblik på gennemførelsen og afslutning af insolvensbehandlingen i den medlemsstat, hvor denne behandling er indledt, med henvisning til artikel 31-51 i Bruxelles-konventionen af 16. september 1988 om retternes kompetence og om fuldbyrdelse af retsafgørelser i borgerlige sager, herunder handelssager, idet de henviser til nationale retsforskrifter?
            
         
      (1)  EFT L 160, s. 1.